
Vážený pán prezident,
obracia sa na Vás Byzanstký katolícky patriarchát s žiadosťou, aby ste, ako prezident Slovenskej republiky, nepodpísali novelu Trestného zákona, týkajúcu sa tzv. sexuálnej orientácie. 

Termín „nenávisť pre sexuálnu orientáciu“ je veľmi vágny a Vy, ako právnik, docent a kandidát vied iste dobre viete, že podpisovať nejasné zákony, ktoré sa neskôr môžu vysvetľovať tak, že budú diskriminovať 99% slovenského národa, je zločinom. 

V tomto roku je výročie príchodu svätých Cyrila a Metoda, ktorí nám okrem evanjelia priniesli tiež kresťanské zákonodárstvo, ktoré formovalo slovenský národ  viac ako 1000 rokov. 

Vážený pán prezident, buďte odvážny a nepodpisujte, aj za cenu, že by sa proti Vám mal postaviť parlament EÚ. Nepodpisujte ani za cenu, že by Vás eventuálne mali odvolať z funkcie. V tejto historickej hodine sa pre slovenský národ ukážete buď ako hrdina alebo ako zradca. Tretia možnosť pre Vás dnes neexistuje. Kiež je pre Vás príkladom hrdinstva ex-prezident ČR V. Klaus. 

Modlí sa za Vás a žehná Vám 

+ Eliáš

Patriarcha Byzantského katolíckeho patriarchátu

+ Timotej OSBMr              + Metoděj OSBMr

biskupovia-sekretári
Ľvov, Ukrajina, 6.6.2013

